
Татарстанда урып-җыю кампаниясенең барышы турында бүген Татарстан Хөкүмәте йортында узган республика киңәшмәсендә ТР Премьер-министры урынбасары – ТР авыл хуҗалыгы һәм азык-төлек министры Марат Әхмәтов хәбәр итте.

Киңәшмәне видеоконференцэлемтә режимында ТР Премьер-министры Алексей Песошин уздырды.

Татарстанда 1 млн 665 мең кв. метр торак файдалануга тапшырылган, бу планлаштырылганның 68,7%ын тәшкил итә. Бу хакта ТР Хөкүмәте йортында узган республика киңәшмәсендә ТР төзелеш, архитектура һәм ТКХ министрының беренче урынбасары Алексей Фролов хәбәр итте.

Киңәшмәне видеоконференцэлемтә режимында ТР Премьер-министры Алексей Песошин уздырды.

Татарстан Премьер-министры Алексей Песошин республика финансчыларын һөнәри бәйрәмнәре белән котлады.

Финансчы көне уңаеннан тантаналы чара Г.Камал исемендәге татар дәүләт академия театрында узды.

Татарстан Республикасы Премьер-министрының беренче урынбасары Рөстәм Нигъмәтуллин бүген Казан хәрби Суворов училищесына 75 ел тулу уңаеннан тантаналы чарада катнашты.

Казан хәрби Суворов училищесы оркестры кунакларны бәйрәм музыкасы белән каршы алды.

Татарстан Республикасы Президенты Рөстәм Миңнеханов Татарстандның Нурлат муниципаль районы башлыгы Алмаз Әхмәтшинга бөртекле культуралар уңышын җыюны тәмамлау уңаеннан котлау телеграммасын юллады.

"Хөрмәтле Алмаз Сәлим улы! Ихластан Сезне һәм Нурлат муниципаль районы игенчеләрен бөртекле культураларны урып-җыюны Татарстанда беренчеләрдән тәмамлавыгыз уңаеннан сәламлим. Бу Нурлат игенчеләренең зур хөрмәткә лаек тырыш хезмәтләре нәтиҗәсе, һәркемнең югары һөнәри осталыгы һәм уртак хезмәткә өлеш кертергә омтылуы күрсәткече.

Сезнең барыгызны да намуслы хезмәтегез, туган илгә тугрылык үрнәге һәм куелган максатка ирешүдә ныклык күрсәткәнегез өчен рәхмәт белдерәм. Ныклы сәламәтлек, бәхет һәм яңа хезмәт җиңүләре теләп калам», - диелә телеграммада.

Шулай ук котлау телеграммалары Зәй, Кайбыч, Апас муниципаль районнарына да юлланды.


Бүген Татарстан Республикасы Премьер-министры Алексей Песошин Казахстан Республикасының Казандагы генераль консулы Жанболат Мурзалин белән очрашты.

Татарстан Республикасында күп фатирлы йортларның ишегалларын төзекләндерү буенча республика программасы башланды. Инвентаризация нәтиҗәләре буенча Татарстанда күп фатирлы йортларда барлыгы 8861 ишегалды бар. Өч ел эчендә аларны тәртипкә китерү ниятләнә. Бу максаттан “Безнең ишегалды” программасы гамәлгә керә. Бу хакта Татарстан Хөкүмәте йортында узган брифингта ТР төзелеш, архитектура һәм ТКХ министры Ирек Фәйзуллин сөйләде.

Бүген Казанның “Корстон” кунакханә-сәүдә-күңел ачу комплексында Россия Тау һәм сәнәгать күзәтчелегенең 300 еллыгына һәм Ростехнадзорның Идел буе идарәсенең 65 еллыгына багышланган тантаналы чара узды. Тантанада Татарстан Республикасы Премьер-министры Алексей Песошин катнашты.

Бүген Татарстан Республикасы Президенты видеоконференцэлемтә режимында Россия Премьер-министры Дмитрий Медведев үткәргән селекторлы киңәшмәдә катнашты. Киңәшмә **«**Мәгариф» илкүләм проекты кысаларында мәгариф объектларын төзүгә багышланган иде.

Бүген Татарстан Республикасы Президенты Рөстәм Миңнеханов Беларусь Республикасының Россия Федерациясендә Гадәттән тыш һәм Тулы вәкаләтле Илчесе Владимир Семашко белән очрашты.

Очрашу Казан Кремлендә узды.

Рөстәм Миңнеханов илчегә Татарстан нефть-газ форумында катнашуы өчен рәхмәт белдерде.

Гомумән, Рөстәм Миңнеханов Беларуьның Россиядәге илчелегенә Татарстан-Беларусь хезмәттәшлеген үстерүдәге эше һәм Татарстан делегациясенең сентябрь аенда Беларуська визитын әзерләүләре өчен рәхмәт сүзләрен җиткерде.

"Беларусь Республикасы - Татарстанның алдынгы чит ил пратнеры", - диде Рөстәм Миңнеханов.
Рәсми Татарстан